**Leírások mesterműveimhez**

Idézet-beépítés: jobban sikerült, mint hittem. A „Glitcher” effektnek köszönhetően feltünés nélküli átmenetet tudtam létrehozni.

Konkrétzenei etüd: Saját, főleg perkusszív fölvételek, az ócska Behringer C1-U-mal vettem föl őket, ahhoz képest meglepően jó hangminőség született. Sok effektezés nincs benne, maximum REVERB, ami ugye a kedvencem. A beépített FL-es hangvágó program (Edison) tape-stretch opcióját használva real-time tudtam módosítgatni a „dobszólót” a végén, melyet Djindji kollégám játszott föl nekem.

Parafrázis: Szerencsére sok fémes/üveges hangfölvétel van a titkos sample-tárházamban, így nem volt nehéz dolgom a hangok kiválasztásával. Az elrendezésükkel annál inkább. Igazából megpróbáltam lemásolni a darabot.

Remix: Vocoder és reverb MINDENÜTT, aztán agyonszaturáltam a hangmasszát, így létrejött ez a bizzarr, ijesztő „valami”. Agresszív hangzása lett, teljes mértékben felismerhetetlen az eredeti Parmegiani szám, szóval sikerült újraértelmezni.

5 perces kompozíció: Mint említettem, magamat próbáltam megzenésíteni. Az összes, rám jellemző hanmintát próbáltam belezsúfítani, így mondható egyfajta ön-paródiának. Nehézkesen készült, elapadt az ihlet úgy az egynegyedénél, hónapokra leálltam vele. Majd „teher alatt nő a pálma” alapon, végül sikerült egy épkézláb, szép-agresszív zeneművet komponálnom. A zongora, mely végigkíséri a zenét, elengedhetetlen számomra. Hozzámnőtt, mindenhol használom, mindenben szeretem hallani, szeretem a hangját. A lassú kezdés az életemet, a hozzáállásomat szimbolizálja, a véletlenszerű zajok, glitchek a botlásaimat, szétszórtságomat, az újra meg újra elkövetett hibáimat ivatottak ábrázolni. Az eső, és az ambient az elején az csak szimplán ilyen gondolkodó-hangulatot teremt=szeretek agyalni, gondolkodni, elmélkedni, de megvalósítani annál inkább nehézkes. VOCODER meg REVERB határtalanul. A sokféle dallamok csak úgy jöttek. Egyszer megindult a kezem a zongorán. Szokott ilyen lenni. Az első „drop” igazából a sablonos énemet szimbolizálja, a második pedig azt, akinek elege van a komfortos dogmákból, szeretne ordítani vagy őrült lenni. Szóval valahol a sablon és a kísérleti közt egyensúlyoztam, belerakva minden hangot, amit szeretek, életrajzi vonatkozásokkal fűszerezve. Ki fogom adatni.

Vokál-etüd: Nehezen szántam rá magam erre a feladatra; nem tetszettek a kollégáim hangjai. Végül ilyen apokaliptikus dolgot szültem meg, a stretching segítségével sziréna-szerű jelenségeket képeztem. A delay segítségéve pedig sikerült fegyverropogást kreálnom-habár ez utólag jutott csak el a tudatomig.

Vonatos-etüd: Az egyik kedvenc darabom. Nagyon sokmindenre jöttem rá a készítés közben. Szeretném ezeket a hangokat fölhasználni későbbi munkáimban. Igen, bármennyire is fura, de minden hang a nyers vasúti fölvételekből van kicsavarva. Bizonyítani tudom. Természetesen töménytelen VOCODER és REVERB ugyanígy jelen van. A vocoder segítségével sikerült valamiféle dallamot kifacsarni az atonális zakatolásból. 160 BPM-en egész jó ez a zakatolás. Valamilyen indusztriális, radikális hangzást akartam kikeverni, ehhez passzolt ez a „crossbreed”-szerű ütem. Folytattam volna még, csak féltem, hogy unalmassá válik a lüktetés, így „elvágtam” két és fél percnél. Talán őt is kiadatnám valahol.